CELEX: 32010D0205
Language: lv
Date: 2010-03-31 00:00:00
Title: 2010/205/: Komisijas Lēmums ( 2010. gada 31. marts) par pārskata anketu saistībā ar Eiropas Parlamenta un Padomes Regulu (EK) Nr. 166/2006 par Eiropas Piesārņojošo vielu un izmešu pārneses reģistra ieviešanu un Padomes Direktīvu 91/689/EEK un 96/61/EK grozīšanu (izziņots ar dokumenta numuru C(2010) 1955) (Dokuments attiecas uz EEZ)

8.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 88/18
            
         KOMISIJAS LĒMUMS
   (2010. gada 31. marts)
   par pārskata anketu saistībā ar Eiropas Parlamenta un Padomes Regulu (EK) Nr. 166/2006 par Eiropas Piesārņojošo vielu un izmešu pārneses reģistra ieviešanu un Padomes Direktīvu 91/689/EEK un 96/61/EK grozīšanu
   (izziņots ar dokumenta numuru C(2010) 1955)
   (Dokuments attiecas uz EEZ)
   (2010/205/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 18. janvāra Regulu (EK) Nr. 166/2006 par Eiropas Piesārņojošo vielu un izmešu pārneses reģistra ieviešanu un Padomes Direktīvu 91/689/EEK un 96/61/EK grozīšanu (1) un jo īpaši tās 16. pantu,
   ņemot vērā Padomes 1991. gada 23. decembra Direktīvu 91/692/EEK, ar ko standartizē un racionalizē ziņojumus par to, kā īsteno dažas direktīvas, kas attiecas uz vidi (2),
   tā kā:
   
               (1)
            
            
               Regulas (EK) Nr. 166/2006 16. panta 1. punktā paredzēta prasība sniegt pārskatu par regulas īstenošanu, kura pamatā ir informācija par pēdējiem trīs pārskata gadiem un kurš jāsagatavo saskaņā ar Regulas (EK) Nr. 166/2006 16. panta 2. punktā noteikto procedūru.
            
         
               (2)
            
            
               Regulas (EK) Nr. 166/2006 16. panta 2. punktā noteikts, ka pārskats jāsagatavo, pamatojoties uz anketu, kuru Komisija izstrādājusi ar tās komitejas palīdzību, kas izveidota atbilstīgi minētās regulas 19. panta 1. punktam.
            
         
               (3)
            
            
               Pirmais pārskats attiecas uz laikposmu no 2007. līdz 2009. gadam (ieskaitot).
            
         
               (4)
            
            
               Šajā lēmumā paredzētie pasākumi ir saskaņā ar atzinumu, ko komiteja sniegusi atbilstīgi minētās regulas 19. pantam,
            
         IR PIEŅĒMUSI ŠO LĒMUMU.
   1. pants
   Šā lēmuma pielikumā pievienoto pārskata anketu dalībvalstis izmanto kā pamatu, lai sagatavotu pārskatu, kas tām jāiesniedz Komisijai saskaņā ar Regulas (EK) Nr. 166/2006 16. panta 1. punktu.
   2. pants
   Šis lēmums ir adresēts dalībvalstīm.
   
      Briselē, 2010. gada 31. martā
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 33, 4.2.2006., 1. lpp.
   
      (2)  OV L 377, 31.12.1991., 48. lpp.
   
      PIELIKUMS
      
         PĀRSKATA ANKETA
      
      
         Papildu informācija, kas dalībvalstīm jāsniedz saskaņā ar 16. pantu Regulā (EK) Nr. 166/2006 par Eiropas Piesārņojošo vielu un izmešu pārneses reģistra ieviešanu un Padomes Direktīvu 91/689/EEK un 96/61/EK grozīšanu
      
      
         Vispārīgas piezīmes
      
      
         Šajā anketā iekļauti jautājumi, uz kuriem dalībvalstīm jāatbild saistībā ar E-PRTR regulas īstenošanu pēdējos trīs pārskata gados.
      
         Atbildes uz anketas jautājumiem dalībvalstīm jāsniedz elektroniskā formātā.
      1.   VISPĀRĪGS APRAKSTS
      
         Sniedziet konspektīvu informāciju par šā pārskata sagatavošanas procesu, tostarp informāciju par valsts iestādēm, kas iesaistījās pārskata sagatavošanā.
      2.   JURIDISKIE PASĀKUMI PRTR SISTĒMAS IZVEIDEI (5. UN 20. PANTS)
      
         Norādiet tiesiskos, normatīvos un citus pasākumus integrēta piesārņojošo vielu izmešu un pārneses reģistra izveidei.
      Konkrēti, izklāstiet pasākumus, ko dalībvalstis veikušas saskaņā ar 20. panta noteikumiem, lai nodrošinātu to, ka noteikumi par sankcijām ir efektīvi, proporcionāli un preventīvi, un aprakstiet šo noteikumu piemērošanā gūto pieredzi.
      3.   PĀRSKATU SNIEGŠANAS PRASĪBAS, APSAIMNIEKOŠANAS OBJEKTU IDENTIFICĒŠANA, KOMPETENTĀS IESTĀDES UN PĀRSKATOS NORĀDĀMIE DATI (5. PANTS)
      
         Uzskaitiet tiesiskos, normatīvos un citus pasākumus, ar kuriem ieviestas PRTR pārskatu sniegšanas prasības
      
      Konkrēti, norādiet izraudzītās kompetentās iestādes, kuru uzdevums ir identificēt E-PRTR apsaimniekošanas objektus un vākt informāciju par piesārņojošo vielu izmeti no punktveida piesārņojuma avotiem. Izklāstiet pārskatu sniegšanas prasības un raksturojiet PRTR datu vākšanas procesu jūsu valstī, turpmāk sniegtajā tabulā minot iesaistīto iestāžu veidu un norādot, par kurām validācijas darbībām tās ir atbildīgas.
      
                   
               
               
                  Institucionālais process: validācija, ko veic attiecīgā iestāde
               
            
                   
               
               
                  Apsaimniekošanas objekts: …
               
            
                   
               
               
                  Vietējās iestādes: …
               
            
                   
               
               
                  Reģionālā iestāde: …
               
            
                   
               
               
                  Valsts iestāde: …
               
            
                   
               
               
                  Vides ministrija: …
               
            4.   PRTR PĀRSKATU SNIEGŠANAS PRAKSE (5. PANTS)
      
         Par katru pārskatu ciklu kopš pēdējās pārskata anketas aizpildīšanas norādiet:
      
      
                  a)
               
               
                  termiņus, kādos pārskati jāiesniedz kompetentajai iestādei;
               
            
                  b)
               
               
                  kādas grūtības radušās pārskatu sniegšanas termiņu ievērošanā; to, vai praksē tika ievēroti dažādie termiņi, kādos jāiesniedz pārskati par apsaimniekošanas objektiem un kādos informācija jādara publiski pieejama reģistrā; kavējuma iemeslus, ja termiņi tika kavēti;
               
            
                  c)
               
               
                  elektroniski iesniegto pārskatu īpatsvaru salīdzinājumā ar datiem, ko operatori iesnieguši papīra formātā, un informāciju par pārskatu sniegšanu un rīkiem, kas pieejami gan operatoriem, gan kompetentajām iestādēm;
               
            
                  d)
               
               
                  galvenās grūtības, ar ko operatori un kompetentās iestādes saskārās saistībā ar PRTR datu norādīšanu pārskatos (atbilde jāsniedz no iestāžu viedokļa).
               
            5.   DATU KVALITĀTES NODROŠINĀŠANA UN NOVĒRTĒŠANA (9. PANTA 1., 2. UN 3. PUNKTS)
      
         Aprakstiet noteikumus, procedūras un pasākumus saskaņā ar E-PRTR iesniegto datu kvalitātes nodrošināšanai un izdarītos secinājumus par iesniegto datu kvalitāti.
      
         Konkrēti, sniedziet informāciju:
      
      
                  a)
               
               
                  par to, kā kompetentās iestādes novērtējušas operatoru sniegto datu pilnīgumu, saskanīgumu un ticamību;
               
            
                  b)
               
               
                  par kompetento iestāžu pieņemto metodiku un procedūrām, kuru rezultātā tika uzlabota iesniegto datu kvalitāte.
               
            6.   PRTR DATU PIEEJAMĪBA SABIEDRĪBAI (10. PANTA 2. PUNKTS)
      
         Aprakstiet veidu(-us), kā tiek atvieglota sabiedrības piekļuve reģistrā iekļautajai informācijai.
      
         Konkrēti, sniedziet informāciju:
      
      par to, kādi pasākumi ir veikti, lai atvieglotu piekļuvi reģistram sabiedriskās vietās, ja Eiropas PRTR reģistrā iekļautā informācija nav sabiedrībai viegli pieejama, izmantojot tiešus elektroniskus līdzekļus.
      7.   KONFIDENCIALITĀTE (7. PANTA 2. PUNKTS, 11. PANTS)
      
         Ja kāda informācija tiek uzskatīta par konfidenciālu, norādiet šādas informācijas veidus, tās neizpaušanas iemeslus un biežumu. Konkrēti, īsumā izklāstiet:
      
      
                  a)
               
               
                  kāda veida dati tiek turēti slepenībā;
               
            
                  b)
               
               
                  galvenos konfidencialitātes pieprasījumu iemeslus;
               
            
                  c)
               
               
                  to apsaimniekošanas objektu skaitu, kuriem ir konfidenciāli dati (norādot objektu sadalījumu pa I pielikuma darbībām), un kopējo apsaimniekošanas objektu skaitu, kuri iesniedz pārskatus (norādot objektu sadalījumu pa I pielikuma darbībām).
               
            Sniedziet komentārus par praktisko pieredzi un grūtībām, ar kurām saskārāties darbā ar konfidencialitātes pieprasījumiem, kas iesniegti saskaņā ar 4. pantu Eiropas Parlamenta un Padomes Direktīvā 2003/4/EK, jo īpaši saistībā ar informāciju par izmetēm un pārnesēm, kas norādītas III pielikumā.